SHAMAN-sovellusprojektin 14. viikkopalaveri

Aika: Torstai 19.5.2005 klo 9.20 – 11.10

Paikka: Ag C223.1

Läsnä:

Marko Andersson, 1. sihteeri

Mika Rinkinen, puheenjohtaja

Matti Törmä

Timo Valonen, 2. sihteeri

Jukka-Pekka Santanen

Lassi Paavolainen

Matti Levänen

Tero Toivonen

Pöytäkirja

Kokouksen avaus

Kokouksen avasi puheenjohtajana toiminut Mika Rinkinen klo 9.20.

Esityslistan hyväksyminen

Esityslistaan esitettiin lisättäväksi kohdat käyttöliittymän tarkastelu ja vaatimusmäärittelyssä asetettujen vaatimusten toteutuminen.

Päätökset:

Esityslistaan päätettiin lisätä kaksi kohtaa.

Edellisen viikkopalaverin pöytäkirjan tarkastelu

Edellisen viikkopalaverin pöytäkirjasta ei ollut kenelläkään huomautettavaa.

Päätökset:

Edellisen palaverin pöytäkirja hyväksyttiin sellaisenaan.

Projektipäällikön tilannekatsaus

Ajankäyttöraporttien tarkastelu

Kenelläkään osallistujista ei ollut huomautettavaa ajankäyttöraporteista.

Projektin tila

Projektipäällikkö Marko Andersson kertoi projektin etenemisestä. Vaatimusmäärittely on hyväksytetty. Projekti- ja sovellusraportin kirjoitusta on jatkettu. Moduulien ja käyttöliittymän ohjelmointi on lopetettu lukuunottamatta pieniä korjauksia.

Santanen kysyi järjestelmän testauksesta. Andersson totesi testauksen jääneen suhteellisen vähäiseksi tiukan aikataulun vuoksi. Tero Toivonen totesi, että järjestelmällinen testaus kannattaa siirtää suoraan jatkokehitykseen.

Santanen halusi lisäksi tarkastella moduulien valmiusasteita. Persons-moduuli on valmis. Ainoa puuttuva on kahden henkilön vertailuun tarkoitettu metodi. Groups-moduulia ei toteuteta projektin puitteissa. ShamanSQL-moduulin historiakirjoitus on jäänyt kesken, eikä sitä saada valmiiksi projektissa sekä tallentamisessa on joitain virheitä. Ryhmähierarkia on toteutettu, mutta testattu puutteellisesti. Sql-moduulin virheiden palauttaminen on virheellinen. History-moduuli on toteutettu, mutta sen monikkoa Historys-moduulia ei ole. Käyttöliittymän historiakirjoitus puuttuu.

Tilaaja hyväksyi, että moduulien kehitys projektin puitteissa lopetetaan.

Päätökset:

Moduulien toteutus lopetetaan projektin osalta.

Järjestelmän testaus siirretään jatkokehitykseen.

Käyttöliittymän tarkastelu

Timo Valonen esitteli ylläpitäjän käyttöliittymää. Edellisessä viikkopalaverissa toivottua ryhmän lisäystä ei ole saatu toteutettua käyttöliittymään, koska Groups-moduulin toteutus on kesken. Muilta osin käyttöliittymässä tapahtuneet muutokset ovat pääosin näkymättömiä korjauksia. Päätettiin, että projektin puitteissa toteutettava käyttöliittymän kehitystyö voidaan keskeyttää.

Päätökset:

Käyttöliittymän toteutus lopetetaan projektin osalta.

Vaatimusmäärittelyssä asetettujen vaatimusten toteutumisen tarkastelu

Vaatimusmäärittelyssä järjestelmälle asetetut vaatimukset käytiin kohta kohdalta läpi ja arvioitiin niiden toteutumista. Ryhmä oli onnistunut tärkeimpien vaatimuksien toteuttamisessa melko hyvin. Vaikka useat vaatimukset olivat jääneet toteutumatta, tilaaja hyväksyi järjestelmän toteuttamisen lopettamisen.

Tarkempi kuvaus vaatimuksien toteutumisesta löytyy sovellusraportista.

Päätökset:

Tilaaja hyväksyi järjestelmän toteuttamisen lopettamisen projektin osalta.

Muut esille tulleet asiat

Jukka-Pekka Santanen esitti, että palaverissa voitaisiin käsitellä projektin päättymiseen liittyvät asiat. Dokumenttien hyväksyminen onnistuu sähköpostin välityksellä ja loput asiat voidaan käsitellä ATK-keskuksen tarjoaman lounaan yhteydessä.

Santanen esitti, että järjestelmälle asetettavien vaatimusten määrittelyssä kuultua sidosryhmää voisi tiedottaa projektin aikaansaannoksista. Sovittiin, että projektiryhmä tiedottaa sidosryhmää projektin päättymisestä sähköpostitse.

Santanen kysyi myös, julkistetaanko projektin aikana salassa pidetty sähköpostiarkisto kaikille avoimeksi. Matti Levänen totesi, ettei sähköpostiarkiston julkistamisesta saavuteta olennaista hyötyä kenellekään osapuolelle, joten päätettiin jättää arkisto julkaisematta. Sähköpostiarkisto julkaistaan tuotettavalla CD-ROM -levyllä. Lisäksi CD-ROMille kaikki projektin aikana tuotettu materiaali, kuten lähdekoodit, dokumentit, CVS-puu ja tietokannan sisältö. Tilaajan edustajat mainitsivat haluavansa kaksi kappaletta CD-levyjä.

Todettiin, että projektin dokumenteista palauttamatta ovat vielä projekti- ja sovellusraportti sekä järjestelmän asennusohje. Myös projektin kotisivut kaipaavat hieman päivitystä tuotettujen dokumenttien osalta.

Keskusteltiin projektin tuottamien ohjelmakoodien tarkistuksesta. Tero Toivonen totesi, että tilaajalle riittää, että Lassi Paavolainen tarkistaa loput lähdekoodit ja mahdollisesti antaa niille hyväksynnän.

Santanen tiedusteli, onko projektiryhmän jäsenillä halukkuutta tilaajan edustajan kirjoittamaan projektilausuntoon ja -todistukseen. Ryhmä ilmaisi halukkuutensa. Matti Levänen lupasi kirjoittaa todistukset kesäkuun alkupuolella.

Päätökset:

Dokumenttien hyväksyntä tapahtuu sähköpostitse.

Sähköpostiarkistoa ei julkisteta yleisön saataville.

Tilaajalle riittää, että Lassi Paavolainen tarkistaa lähdekoodit.

Sovitaan seuraavan palaverin aika ja paikka

Seuraava tapaaminen järjestetään lounaan yhteydessä keskiviikkona 25.5, klo 11.00. Levänen varmistaa lounaan ajankohdan sähköpostitse.

Kokouksen päättäminen

Puheenjohtaja päätti kokouksen klo 11.10

Tehtävät

Projektiryhmä tiedottaa sidosryhmää projektin päättymisestä.

Lassi Paavolainen käy läpi lähdekoodit.

Matti Levänen lähettää lounaan ajankohdan varmistuksen sähköpostilistalle.

Levänen toimittaa projektiryhmän jäsenille projektilausunnon ja -todistuksen.

Jyväskylän yliopisto Tietotekniikan laitos SHAMAN-projekti	24.05.2005

2/4

SHAMAN-sovellusprojektin 14. viikkopalaveri

tevaultti

1995-11-21T17:41:00